smcproject/ml-wiki-sentences huggingface dataset:
ഒരു ഫ്രഞ്ച് മാസിക എഡിറ്റ് ചെയ്ത ഏക അമേരിക്കക്കാരിയെന്ന നിലയിൽ 1994 മുതൽ 2001 വരെ അവർ ഫ്രഞ്ച് വോഗിന്റെ ചീഫ് എഡിറ്ററായിരുന്നു.
വർഷങ്ങളോളം വോഗ്, വാനിറ്റി ഫെയർ എന്നിവയുടെ എഡിറ്ററായിരുന്ന അവർ ഹാർപേഴ്സ് ബസാറിനായും എഴുതുന്നു.
രണ്ട് നോവലുകളുടെ രചയിതാവായ അവർ 2017 മാർച്ചിൽ ദി പ്രൈസ് ഓഫ് ഇല്യൂഷൻ എന്ന പേരിൽ ഒരു ഓർമ്മക്കുറിപ്പും പ്രസിദ്ധീകരിച്ചു.
അക്കാലത്ത് അമേരിക്കയിലെ രാഷ്ട്രീയ അടിച്ചമർത്തലിനോടുള്ള പ്രതികരണമായി 1952 -ൽ കുടുംബത്തെ യൂറോപ്പിലേക്ക് മാറ്റിയ ഒരു അമേരിക്കൻ സിനിമാ നിർമ്മാതാവായിരുന്ന ജൂൾസ് ബക്കിന്റെ (ജീവിതകാലം: 1917-2001) ഏക മകളായി 1948 –ലാണ് അവർ ജനിച്ചത്.
അവരുടെ മാതാവ് ജോയ്സ് റൂത്ത് ഗെറ്റ്സ് (അല്ലെങ്കിൽ ജോയ്സ് ഗേറ്റ്സ് 1996 ൽ മരിച്ചു), ഒരു ബാല മോഡലും നടിയും, ഇന്റീരിയർ ഡിസൈനറുമായിരുന്നു.
യുദ്ധസമയത്ത് ജോൺ ഹസ്റ്റണിനൊപ്പം സിഗ്നൽ കോർപ്സ് എന്ന സൈനിക ശാഖയിൽ ജോലി ചെയ്തിരുന്ന ജൂൾസ് ബക്ക് തുടർന്ന് അവിടെ ഒരു ക്യാമറാമാനായി സേവനമനുഷ്ഠിച്ചു.
മാതാപിതാക്കളുടെ 1945 ലെ വിവാഹത്തിൽ ഹസ്റ്റൺ മുഖ്യസഹായിയായിരുന്നു.
അവർ റിക്കി ഹസ്റ്റണിൽ നിന്ന് പാചകം പഠിച്ചു.
കൗമാരപ്രായത്തിൽ ടോം വോൾഫിനെ കണ്ടുമുട്ടിയ അവർ, " ദി ലൈഫ് ആൻഡ് ഹാർഡ് ടൈംസ് ഓഫ് എ ടീനേജ് ലണ്ടൻ സൊസൈറ്റി ഗേൾ " എന്ന കൃതിയുടെ വിഷയമാകുകയും, ദ പമ്പ് ഹൗസ് ഗാംഗ് എന്ന ലേഖന സമാഹാരത്തിലൂടെ  അദ്ദേഹം ഇത് വീണ്ടും പ്രസിദ്ധീകരിച്ചു.
മാതൃ ഭാഷ ഫ്രഞ്ച് ആയ, അവർ ഒരു ജൂത മതവിശ്വാസിയായി തിരിച്ചറിയപ്പെടുന്നു.
പത്രപ്രവർത്തനം അമേരിക്കൻ ഐക്യനാടുകൾ
1968 ൽ പുസ്തക നിരൂപകയായി ഗ്ലാമർ മാഗസിനിൽ ജോലി ചെയ്യുന്നതിനായി ബക്ക് സാറ ലോറൻസ് കോളേജ് ജീവിതം ഉപേക്ഷിച്ചു.
ആൻഡി വാർഹോളിന്റെ ഇന്റർവ്യൂ മാസികയുടെ ലണ്ടൻ ലേഖകയായിത്തീർന്ന അവർ, തുടർന്ന് തന്റെ 23 -ആം വയസ്സിൽ ബ്രിട്ടീഷ് വോഗിന്റെ ഫീച്ചർ എഡിറ്ററും പിന്നീട് വുമൺസ് വിയർ ഡെയ്ലി എന്ന പത്രത്തിന്റെ ലണ്ടൻ, റോം ലേഖകയുമായി.
ലണ്ടൻ ഒബ്സർവറിന്റെ ഒരു അസോസിയേറ്റ് എഡിറ്ററായിരുന്നു ബക്ക്.
1975 മുതൽ 1976 വരെ ഒരു നോവൽ എഴുതുന്നതിനായി അവർ ലോസ് ആഞ്ചെലസ് നഗരത്തിൽ താമസിച്ചു.
1980 മുതൽ അമേരിക്കൻ വോഗ് , വാനിറ്റി ഫെയർ എന്നിവയ്ക്കുവേണ്ടി സംഭാവനകൾ നൽകിയ ഒരു എഡിറ്ററായിരുന്ന അവർ ദ ന്യൂയോർക്കർ , കോണ്ടെ നാസ്റ്റ് ട്രാവലർ , ട്രാവൽ + ലഷർ , ദ ലോസ് ഏഞ്ചൽസ് ടൈംസ്, ബുക്ക് റിവ്യൂ എന്നിവയിൽ പ്രൊഫൈലുകളും ലേഖനങ്ങളും പ്രസിദ്ധീകരിച്ചിരുന്നു.
1990 മുതൽ 1994 വരെ അമേരിക്കൻ വോഗിന്റെ ചലച്ചിത്ര നിരൂപകയെന്ന നിലയിൽ, ചെൻ കൈഗെയുടെ ഫെയർവെൽ , മൈ കൊൺകുബൈൻ , ജെയ്ൻ കാമ്പിയന്റെ ദി പിയാനോ , റോബർട്ട് ആൾട്ട്മാന്റെ ഷോർട്ട് കട്ട്സ് എന്നീ സിനിമകൾ ഉൾപ്പെട്ട വർഷം അവർ ന്യൂയോർക്ക് ഫിലിം ഫെസ്റ്റിവൽ സെലക്ഷൻ കമ്മിറ്റി അംഗമായി സേവനമനുഷ്ഠിച്ചു.
1994 മുതൽ 2001 വരെ ഫ്രഞ്ച് വോഗിന്റെ ചീഫ് എഡിറ്ററായിരുന്ന അവർ അവിടെ മാസികയുടെ സർക്കുലേഷൻ ഇരട്ടിയാക്കിയതോടൊപ്പം സിനിമ, കല, സംഗീതം, ലൈംഗികത, തിയേറ്റർ, ക്വാണ്ടം ഫിസിക്സ് എന്നിവയെക്കുറിച്ചുള്ള തീമാറ്റിക് വർഷിക പതിപ്പുകൾ സൃഷ്ടിക്കുകയും ചെയ്തു.
23 -ആം വയസ്സിൽ ബ്രിട്ടീഷ് വോഗിന്റെ ഫീച്ചർ എഡിറ്ററായ അവർ, തുടർന്ന് ലണ്ടനിലെയും റോമിലെയും വിമൻസ് വെയർ ഡെയ്ലി പത്രത്തിന്റെ ലേഖികയായി.
വിമൻസ് വിയർ ഡെയ്‌ലിയിൽ ജോലി ചെയ്തിരുന്ന സമയത്തും ന്യൂയോർക്ക് സിറ്റിയിൽ വോഗ് , വാനിറ്റി ഫെയർ എന്നിവയ്ക്കായുള്ള ജോലികൾക്കിടയിലും അവർ ലണ്ടൻ ഒബ്‌സർവറിന്റെ അസോസിയേറ്റ് എഡിറ്ററായിരുന്നു.
1977 ൽ, ഒരു ഇംഗ്ലീഷ് പത്രപ്രവർത്തകനും എഴുത്തുകാരനുമായ ജോൺ ഹെയ്ൽപെർണിനെ വിവാഹം കഴിച്ച ബക്ക് 1980 കളിൽ വിവാഹമോചനം നേടി.
ഇപ്പോൾ ന്യൂയോർക്കിലെ റൈൻബെക്കിൽ താമസിക്കുന്ന അവർ 7,000 വോള്യങ്ങളുള്ള ലൈബ്രറിയുടെ ഒരു ഭാഗം പൌഗ്കീപ്സിയിൽ സൂക്ഷിക്കുന്നു.
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
ജോഷി മാത്യു ഇംഗ്ലീഷ് വിലാസം https://ml.wikipedia.org/wiki/Joshy_mathew
പ്രമുഖ മലയാളചലച്ചിത്രസംവിധായകനാണ് ജോഷി മാത്യു .
മുൻ എം.പി. പാലാ കെ.എം.മാത്യുവിന്റെ മകനാണ്.
കാമറാമാൻ വേണുവിനെ നായകനാക്കി കോളേജ് പഠനത്തിനിടയ്ക്ക് 1975 ൽ  'ദ യൂത്ത്' എന്ന ഹ്രസ്വചിത്രമെടുത്തു.
കേരള സർവകലാശാലാ യൂണിയൻ സെക്രട്ടറിയായിരുന്നു.
പത്മരാജന്റെ പെരുവഴിയമ്പലം എന്ന ചലച്ചിത്രത്തിന്റെ സംവിധാന സഹായിയായി ചലച്ചിത്രരംഗത്ത് എത്തി. ' ഇന്നലെ ', ' ഞാൻ ഗന്ധർവൻ ' എന്നീ ചിത്രങ്ങളിലും പത്മരാജനോടൊപ്പം പ്രവർത്തിച്ചു.
കേരള സംഗീതനാടക അക്കാദമിഅംഗം ,കേരള ചലച്ചിത്രവികസന കോർ; അംഗം, ചലച്ചിത്ര അക്കാദമി വൈസ് ചെയർമാൻ.  'നവയുഗ് ചിൽഡ്രൻസ് തിയേറ്റർ ആൻഡ് മൂവി വില്ലേജ്' എന്ന കുട്ടികൾക്കായുള്ള കലാ പരിശീലന കേന്ദ്രം നടത്തുന്നു.
സിനിമകൾ നക്ഷത്രക്കൂടാരം (1992) ഒരു കടങ്കഥ പോലെ (1993) രാജധാനി (1994) മാൻ ഓഫ്‌ ദി മാച്ച്‌ (1996) പത്താംനിലയിലെ തീവണ്ടി ഉപദേശിയുടെ മകൻ (2010) ബ്ലാക്ക് ഫോറസ്റ്റ് (2012) പുരസ്കാരങ്ങൾ മികച്ച പരിസ്ഥിതി ചിത്രത്തിനുള്ള ദേശീയപുരസ്‌കാരം 2012 കേരള ഫിലിം ക്രിട്ടിക്‌സ് അവാർഡ് ഫിപ്രസി(fipresci)പുരസ്‌കാരം അവലംബം ↑ {{ cite news }} : Check date values in: | accessdate= and | date= ( help ) ; URL–wikilink conflict ( help )
ജോഷ് (ഹിന്ദി ചലച്ചിത്രം)
2000-ൽ പുറത്തിറങ്ങിയ ഒരു ബോളിവുഡ് ചലച്ചിത്രമാണ് ജോഷ് ( ദേവനാഗരി : जोश).
മൻസൂർഖാൻ സംവിധാനം ചെയ്ത ഈ ചിത്രത്തിൽ ഷാരൂഖ് ഖാൻ , ഐശ്വര്യാ റായ് എന്നിവർക്കു പുറമേ ചന്ദ്രചൂർ സിംഗ് , ശരദ് കപൂർ, പ്രിയ ഗിൽ , വിവേക് വസ്വാനി എന്നിവരും ശ്രദ്ധേയ വേഷങ്ങൾ കൈകാര്യം ചെയ്തിരുന്നു.
1980-കാലത്തെ വാസ്കോ എന്ന ഗോവൻ പട്ടണമാണ് ചിത്രത്തിന്റെ പശ്ചാത്തലം.
പോർച്ചുഗീസ് കോളോണിയൽ ഭരണത്തിന്റെ  സ്മൃതികളുറങ്ങുന്ന ഈ പട്ടണത്തെ തങ്ങളുടെ റൗഡിത്തരങ്ങൾ കൊണ്ട് നിയന്ത്രിച്ചിരുന്ന രണ്ട് യുവസംഘങ്ങളുടെ പരസ്പര മാത്സര്യങ്ങളിലൂടെയാണ് കഥ പുരോഗമിക്കുന്നത്.
ബിച്ചൂസ്, ഈഗിൾസ് എന്നീ പേരുകളിലറിയപ്പെട്ടിരുന്ന ഈ സംഘങ്ങളുടെ നേതൃത്വം യഥാക്രമം പ്രകാശ്( ശരദ് കപൂർ ), മാക്സ്( ഷാരൂഖ് ഖാൻ ) എന്നിവർക്കായിരുന്നു.
പട്ടണമധ്യത്തിൽ ഒരു അതിർത്തി രേഖ നിർണ്ണയിച്ച്  തങ്ങളുടെ അധീനപ്രദേശങ്ങളായി ഒരോ ഭാഗങ്ങളെ ഇവർ തെരഞ്ഞെടുത്തിരുന്നു.
എന്നിട്ടു തന്നെയും ഇരു സംഘങ്ങളും തമ്മിൽ കശപിശകളും തല്ലു കൂടലുകളും നടന്നു കൊണ്ടിരുന്നു.
പലപ്പോഴും പോലീസ് ഇൻസ്പെക്ടറോ അല്ലെങ്കിൽ ഫാദർ ജേക്കബോ എത്തിയായിരുന്നു  ഇരു കൂട്ടരെയും പിരിച്ചു വിട്ടിരുന്നത്.
പ്രകാശിന്റെ ഇളയ സഹോദരൻ രാഹുൽ ( ചന്ദ്രചൂർ സിംഗ് ) രണ്ടു വർഷങ്ങൾക്ക് ശേഷം നാട്ടിലെത്തുന്നു.
മുംബൈയിൽ മാസ്റ്റർ ഷെഫ് ആയി ജോലി ചെയ്തു കൊണ്ടിരുന്ന രാഹുൽ വാസ്കോ പട്ടണം ചുറ്റി നടന്നു കാണുന്നതിനിടയിൽ മാക്സിന്റെ ഇരട്ട സഹോദരി ഷേർലി( ഐശ്വര്യാ റായ് )യെ കണ്ടുമുട്ടുന്നത്.
പ്രഥമ ദർശനത്തിൽ തന്നെ പ്രണായാതുരനാകുന്ന രാഹുൽ മുംബൈയിലേക്ക് മടങ്ങി പോകാതെ വാസ്കോയിൽ തന്നെ തുടരുവാൻ തീരുമാനമെടുക്കുന്നു.
രാഹുൽ ട്രീറ്റ് ഹൗസ് എന്ന പേരിൽ ഒരു പേസ്ട്രി കട ആരംഭിക്കുന്നു .
ബിച്ചൂസ്-ഈഗിൾസ് ഗ്യാംഗുകളുടെ കുടിപ്പകയുടെ തീവ്രത മനസ്സിലാക്കുന്ന രാഹുൽ തന്റെ പ്രണയം സഹോദരനോടോ മറ്റാരോടുമോ വെളിപ്പെടുത്തുന്നില്ല.
ഷേർലിയോടുള്ള പ്രണയം ശക്തമാകുന്ന കാലയളവിലാണ് മാക്സിനെയും ഷേർലിയെയും സംബന്ധിക്കുന്നതും അവർക്കു പോലും അറിയാത്തതുമായ ഒരു 'വലിയ രഹസ്യം' രാഹുൽ മനസ്സിലാക്കുന്നത് - മാക്സും ഷേർലിയും വാസ്കോ പട്ടണസ്ഥാപകനായിരുന്ന ആൽബർട്ടോ വാസ്കോയുടെ വിവാഹേതര ബന്ധത്തിലെ മക്കളാണെന്നത്.
ഒരു കത്തിലൂടെ ഇക്കാര്യം ഷേർലിയെ അറിയിക്കുവാൻ രാഹുൽ ശ്രമിക്കുന്നെങ്കിലും സന്ദർഭവശാൽ കത്ത് പ്രകാശിന്റെ കൈകളിലെത്തുന്നു.
20 ലക്ഷം രൂപയുടെ സ്വത്തുകൾ ഇപ്പോഴും ആൽബർട്ടോയുടെ പേരിലുള്ളതിനാൽ അത് സ്വന്തമാക്കുവാനായി മാക്സിനെ ഇല്ലായ്മ ചെയ്യുവാൻ പ്രകാശ് തീരുമാനമെടുക്കുന്നതോടെ കഥ പുതിയ തലങ്ങളിലേക്ക് കടക്കുന്നു.
അഭിനേതാക്കൾ നടൻ/നടി കഥാപാത്രം ഷാരൂഖ് ഖാൻ മാക്സ് ഡയസ് ഐശ്വര്യ റായ് ഷേർലി ഡയസ് ചന്ദ്രചൂർ സിംഗ് രാഹുൽ ശർമ്മ ശരദ് കപൂർ പ്രകാശ് ശർമ്മ പ്രിയ ഗിൽ റോസന്ന വിവേക് വസ്വാനി സാവിയോ ശരദ് സക്സേന ഇൻസ്പെക്ടർ പുനീത് വസിഷ്ഠ് മൈക്കിൾ സുശാന്ത് സിംഗ് ഗോട്‌യ നാദിറ മിസ്സസ്സ്.
ലൂയിസ് സുഹാസ് ജോഷി രാഹുലിന്റെ അമ്മ ഗാനങ്ങൾ
അനു മാലിക് ആണ് ഈ ചിത്രങ്ങളുടെ സംഗീതം നിർവ്വഹിച്ചിരിക്കുന്നത്.
# ഗാനം ഗായകർ ദൈർഘ്യം 1 അപുൻ ബോല ഹേമ സർദേശായി , ഷാരൂഖ് ഖാൻ 04:25 2 ഹായി മേര ദിൽ ഉദിത് നാരായൺ , അൽക യാഗ്നിക് 04:08 3 ഹം തോ ദിൽ സേ ഉദിത് നാരായൺ , അൽക യാഗ്നിക് 05:06 4 മേരേ കായലോൻ കി മലിക അഭിജീത് 04:50 5 സിന്ദ ഹൈ ഹം തോ അഭിജീത്, ജോളി മുഖർജി, ഹേമ സർദേസായി 04:44 6 സൈലരു സൈലരേ മനോ , സുരേഷ് പീറ്റേഴ്സ് 05:25 അവലംബം
ജോഷി ഇംഗ്ലീഷ് വിലാസം https://ml.wikipedia.org/wiki/Joshi_(director) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാളചലച്ചിത്ര രംഗത്തെ ഒരു ‍സംവിധായകനാണ്‌‍ ജോഷി .
വർക്കല സ്വദേശിയായ ജി വാസുദേവന്റെയും ഗൗരിയുടെയും മകനായി 1952 ജൂലൈ 18-ന് കർക്കടകമാസത്തിലെ രോഹിണി നാളിൽ ജനിച്ചു.
വർക്കല ഗവൺമെന്റ് ഹൈസ്ക്കൂളിലും, ചേർത്തല എസ് എൻ കോളേജിലും വിദ്യാഭ്യാസം പൂർത്തിയാക്കി ആദ്യ കാലത്ത് എം. കൃഷ്ണൻ നായരുടേയും ശശികുമാറിന്റേയും അസിസ്റ്റന്റ് ആയിട്ട് വർക്ക് ചെയ്തു.
ക്രോസ്ബെൽറ്റ് മണിയുടെ സഹായിയായി ധാരാളം ചിത്രങ്ങളിൽ പ്രവർത്തിച്ചു ഇദ്ദേഹം 1978 -ൽ ടൈഗർ സലീം എന്ന ചിത്രത്തിലുടെയാണ് സ്വതന്ത്ര സംവിധായകനായി അരങ്ങേറ്റം കുറിച്ചത്.
മമ്മൂട്ടിയെ സൂപ്പർ താര പദവിയിൽ എത്തിക്കുന്നതിൽ ജോഷി ചിത്രങ്ങൾ വഹിച്ച പങ്ക് ചെറുതല്ല .
നായർസാബ് , ന്യൂ ഡെൽഹി തുടങ്ങിയ ചിത്രങ്ങൾ ഉദാഹരണം.
ബിഗ് ബജറ്റ് ആക്ഷൻ ചിത്രങ്ങൾ ഒന്നിനു പുറകെ ഒന്നായി പുറത്തിറങ്ങിയതോടെ സാഹസികനായ സംവിധായകൻ എന്ന പ്രതിഛായയും ജോഷിക്കു ലഭിച്ചു.
മമ്മൂട്ടി നായകനായ ദുബായ് എന്ന ചിത്രം ബോക്സ് ഓഫീസിൽ തകർന്നപ്പോൾ അത് സംവിധായകന്റെ കരിയറിലെ വൻ തിരിച്ചടിയായി.
തുടർന്ന് നീണ്ട ഇടവേളക്കുശേഷം ദിലീപിനെ നായകനാക്കി ഒരുക്കിയ റൺവേയാണ് തിരിച്ചുവരവിന് അവസമൊരുക്കിയത്.
2009 -ൽ പുറത്തിറങ്ങിയ റോബിൻഹുഡ് അടക്കം 2023ൽ ആൻ്റണി വരെ ഒരുപാട്  ചിത്രങ്ങൾ അദ്ദേഹം സംവിധാനം ചെയ്തു.
1993ൽ എയർപോർട്ട് എന്ന തമിഴ് സിനിമ സംവിധാനം ചെയ്തു.
താരസംഘടനയായ അമ്മ മലയാളത്തിലെ താരങ്ങളെ വച്ച് നിർമ്മിച്ച ‘ട്വന്റി ട്വന്റി” എന്ന ചിത്രത്തിന്റെ സംവിധായകനും ജോഷിയായിരുന്നു.
(പട്ടിക അപൂർണം) ടൈഗർ സലീം ( 1978 ) മൂർഖൻ ( 1980 ) കർത്തവ്യം ( 1982 ) ധീര ( 1982 ) ശരം ( 1982 ) ആരംഭം ( 1982 ) ആദർശം (1982) ഭൂകമ്പം (1983) കൊടുങ്കാറ്റ് (1983) ഹിമം (1983) അങ്കം (1983) ആ രാത്രി (1983) ഉമാനിലയം (1984) പിരിയില്ല നാം (1984) സന്ദർഭം (1984) ഇവിടെ ഇങ്ങനെ (1984) ഇണക്കിളി (1984) അലകടലിനക്കരെ (1984) ഇടവേളക്കുശേഷം (1984) കോടതി (1984) വന്നു കണ്ടു കീഴടക്കി (1985) ഒരു കുടക്കീഴിൽ (1985) മുഹൂർത്തം പതിനൊന്നു മുപ്പതിന് (1985) കഥ ഇതുവരെ (1985) ഒന്നിങ്ങു വന്നെങ്കിൽ (1985) നിറക്കൂട്ട് (1985) ഇനിയും കഥ തുടരും (1985) ശ്യാമ (1986) ക്ഷമിച്ചു എന്നൊരു വാക്ക് (1986) ആയിരം കണ്ണുകൾ (1986) വീണ്ടും (1986) സായം സന്ധ്യ (1986) ന്യായവിധി (1986) ജനുവരി ഒരു ഓർമ (1987) ന്യൂ ഡെൽഹി (1987) ദിനരാത്രങ്ങൾ (1988) സംഘം (1988) തന്ത്രം (1988) നായർസാബ്‌ (1989) മഹായാനം (1989) നാടുവാഴികൾ (1989) നമ്പർ 20 മദ്രാസ് മെയിൽ ‍(1990) ഈ തണുത്ത വെളുപ്പാൻ കാലത്ത് (1990) കുട്ടേട്ടൻ (1990) രക്തനക്ഷത്രം (1992) കൗരവർ (1992) ധ്രുവം (1993) സൈന്യം (1993) ലേലം (1997) ഭൂപതി(ചലച്ചിത്രം) (1997) വാഴുന്നോർ ‍(1999) പത്രം (1999) പ്രജ (2001) ദുബായ് (2001) റൺ‌വേ (2004) മാമ്പഴക്കാലം (2004) നരൻ (2005) ലയൺ (2006) പോത്തൻ വാവ (2006) ജന്മം (2006) ജൂലൈ 4 (2007) നസ്രാണി (2007) റ്റ്വന്റി-20 (2008) റോബിൻഹുഡ് (2009) ക്രിസ്ത്യൻ ബ്രദേഴ്സ് (2011) സെവൻസ് (2011) റൺ ബേബി റൺ (2012) ലോക്പാൽ (2012) സലാം കാശ്മീർ (2013) അവതാരം (2014) പൊറുഞ്ചു മറിയം ജോസ് (മലയാള ചലച്ചിത്രം) (2019) പാപ്പൻ (2022) ആൻ്റണി (2023) അവലംബം
ജോഷി (വിവക്ഷകൾ)
ജോഷി എന്ന പദം താഴെ പറയുന്നവയിൽ ഏതിനെയും വിവക്ഷിക്കാം ജോഷി എന്ന മലയാള ചലച്ചിത്ര സംവിധായകൻ ഭീം സെൻ ജോഷി സുനിൽ ജോഷി എന്ന ക്രിക്കറ്റ് കളിക്കാരൻ എം.എം. ജോഷി : ഒരു ഇന്ത്യൻ നേത്രരോഗവിദഗ്ധൻ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
തൊടുപുഴ താലൂക്ക്
ഇടുക്കി ജില്ലയിലെ നാലു താലൂക്കുകളിലൊന്നാണ് തൊടുപുഴ താലൂക്ക് .
973.29 ചതുരശ്ര കിലോമീറ്ററാണ് ഇതിന്റെ വിസ്തൃതി.
ജില്ലയിൽ ആകെയുള്ള 64 വില്ലേജുകളിൽ 19 വില്ലേജുകൾ തൊടുപുഴ താലൂക്കിൽ ഉൾപ്പെടുന്നു.
വില്ലേജുകൾ ആലക്കോട് അറക്കുളം എലപ്പള്ളി ഇടുക്കി കഞ്ഞിക്കുഴി കാരിക്കോട് കരിമണ്ണൂർ കരിങ്കുന്നം കോടിക്കുളം കുടയത്തൂർ കുമാരമംഗലം മണക്കാട് മുട്ടം നെയ്യശ്ശേരി പുറപ്പുഴ തൊടുപുഴ ഉടുമ്പന്നൂർ വണ്ണപ്പുറം വെള്ളിയാമറ്റം
തൊടുപുഴ പി.കെ. രാധാദേവി ഇംഗ്ലീഷ് വിലാസം https://ml.wikipedia.org/wiki/Thodupuzha_P.
K._Radhadevi
ഒരു മലയാള നാടകനടിയും ചലച്ചിത്രനടിയും ഡബ്ബിങ് ആർട്ടിസ്റ്റുമാണ് തൊടുപുഴ പി.കെ.രാധാദേവി .
യഥാർത്ഥ പേര് രാധാമണി.
മുന്നൂറോളം സിനിമകളിൽ സഹനടിയായും അറുനൂറോളം സിനിമകളിൽ ഡബ്ബിങ് ആർട്ടിസ്റ്റായും പ്രവർത്തിച്ചിട്ടുണ്ട്.
2011 ജനുവരി 30ന് അന്തരിച്ചു.
അച്ഛൻ: തൊടുപുഴ വഴിത്തല കുഞ്ഞിക്കുട്ടൻ.
അമ്മ: ഗൗരിയമ്മ.
ഭർത്താവ്: രതീഷ്.
കാളിദാസ കലാകേന്ദ്രം , കെ.പി.എ.സി. തുടങ്ങിയ നാടക ട്രൂപ്പുകളിൽ സജീവമായിരുന്ന രാധാമണി 1971ലാണ് സിനിമയിലെത്തുന്നത്.
സിനിമയിലെത്തിയതോടെയാണ് തൊടുപുഴ പി.കെ. രാധാദേവി എന്നപേര് സ്വീകരിച്ചത്.
ആദ്യചിത്രം ആരോമലുണ്ണി .
മുന്നൂറോളം സിനിമകളിൽ സഹനടിയായി അഭിനയിച്ചു.
അടൂർഭാസിയുടെ ചായം എന്ന ചിത്രത്തിൽ നായികയായും അഭിനയിച്ചിട്ടുണ്ട്.
സൂഫി പറഞ്ഞ കഥ എന്നചിത്രത്തിലാണ് രാധാദേവി അവസാനം അഭിനയിച്ചത്.
1970 മുതൽ ഡബ്ബിങ് രംഗത്ത് സജീവമായിരുന്നു രാധാദേവി.
അന്യഭാഷാ നടിമാരായ കനകദുർഗ, സാധന തുടങ്ങിയ നിരവധി നടിമാർക്ക് സിനിമയിൽ ശബ്ദംനൽകി.
2002ൽ സ്വന്തമായി നാടകട്രൂപ്പ് തുടങ്ങി. 'നക്ഷത്രങ്ങളെ സ്നേഹിച്ച അമ്മ' എന്നപേരിൽ നാടകവും അവതരിപ്പിച്ചിട്ടുണ്ട്.
അഭിനയജീവിതത്തിന്റെ ഏറെകാലവും ചെന്നൈയിലാണ് ചെലവഴിച്ചത്.
കോട്ടയം ശാന്ത , ആനന്ദവല്ലി തുടങ്ങിയവരോടൊപ്പവും പ്രവർത്തിച്ചിട്ടുണ്ട്.
വൃക്കരോഗവും കാൻസറും ബാധിച്ച് ഏറെനാളായി ചികിത്സയിലായിരുന്ന ഇവർ പാലക്കാട് ജില്ലയിലെ ചിറ്റൂർ നല്ലേപ്പിള്ളി ആനയ്ക്കൽപാറയിലെ വീട്ടിൽ വിശ്രമജീവിതം നയിച്ചുവരികയായിരുന്നു.
മലയാളനടീനടന്മാരുടെ സംഘടനയായ അമ്മയിലെ സജീവ അംഗമായിരുന്നു.
ഭർത്താവ്: രതീഷ് (ഡബ്ബിങ് ആർട്ടിസ്റ്റ്) മക്കൾ: ശാരിക, ശശികല, സന്തോഷ്, രേഖ രതീഷ് അഭിനയിച്ച ചിത്രങ്ങൾ ആരോമലുണ്ണി ചായം മഴക്കാറ് സ്വപ്നം നെല്ല് മോഹം ചുഴി കിളിച്ചുണ്ടൻമാമ്പഴം സൂഫിപറഞ്ഞ കഥ
(ലിസ്റ്റ് അപൂർണ്ണം) അവലംബം
തൊടുപുഴ നിയമസഭാമണ്ഡലം
കേരളത്തിലെ ഇടുക്കി ജില്ലയിൽ സ്ഥിതിചെയ്യുന്ന ഒരു നിയമസഭാമണ്ഡലമാണ് തൊടുപുഴ നിയമസഭാമണ്ഡലം .
തൊടുപുഴ നഗരസഭയും തൊടുപുഴ താലൂക്കിൽ ഉൽപ്പെടുന്ന ആലക്കോട് , ഇടവെട്ടി , കരിമണ്ണൂർ , കരിങ്കുന്നം , കോടിക്കുളം , കുമാരമംഗലം , മണക്കാട് , മുട്ടം , പുറപ്പുഴ , ഉടുമ്പന്നൂർ , വണ്ണപ്പുറം , വെളിയാമറ്റം എന്നീ പഞ്ചായത്തുകളും ചേർന്നതാണ് തൊടുപുഴ നിയമസഭാമണ്ഡലം.
തൊടുപുഴ നിയമസഭാമണ്ഡലം തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2021 പി.ജെ. ജോസഫ് കേരള കോൺഗ്രസ് (എം.) യു.ഡി.എഫ് കെ.ഐ ആന്റണി കെ.സിഎം , എൽ.ഡി.എഫ്. 2016 പി.ജെ. ജോസഫ് കേരള കോൺഗ്രസ് (എം.) യു.ഡി.എഫ് റോയി വരിക്കാട്ട് സ്വതന്ത്ര സ്ഥാനാർത്ഥി, എൽ.ഡി.എഫ്. 2011 പി.ജെ. ജോസഫ് കേരള കോൺഗ്രസ് (എം.) യു.ഡി.എഫ് ജോസഫ് ആഗസ്റ്റിൻ സ്വതന്ത്ര സ്ഥാനാർത്ഥി, എൽ.ഡി.എഫ്. 2006 പി.ജെ. ജോസഫ് കേരള കോൺഗ്രസ് (ജെ.) എൽ.ഡി.എഫ് പി.ടി. തോമസ് കോൺഗ്രസ് (ഐ.) , യു.ഡി.എഫ്. 2001 പി.ടി. തോമസ് കോൺഗ്രസ് (ഐ.) , യു.ഡി.എഫ്. പി.ജെ. ജോസഫ് കേരള കോൺഗ്രസ് (ജെ.) എൽ.ഡി.എഫ് 1966 പി.ജെ. ജോസഫ് കേരള കോൺഗ്രസ് (ജെ.) എൽ.ഡി.എഫ് പി.ടി. തോമസ് കോൺഗ്രസ് (ഐ.) , യു.ഡി.എഫ്. 1991 പി.ടി. തോമസ് കോൺഗ്രസ് (ഐ.) , യു.ഡി.എഫ്. പി.സി. ജോസഫ് കേരള കോൺഗ്രസ് (ജെ.) എൽ.ഡി.എഫ് 1987 പി.ജെ. ജോസഫ് കേരള കോൺഗ്രസ് (ജെ.) യു.ഡി.എഫ് എം.സി. മാത്യു സി.പി.ഐ.എം. , എൽ.ഡി.എഫ്. 1982 പി.ജെ. ജോസഫ് കേരള കോൺഗ്രസ് (ജെ.) യു.ഡി.എഫ് എൻ.എ. പ്രഭ ആർ.എസ്.പി. , എൽ.ഡി.എഫ്. ഇതും കാണുക കേരളത്തിലെ നിയമസഭാമണ്ഡലങ്ങൾ ↑ http://www.ceo.kerala.gov.in/electionhistory.html Archived 2021-11-11 at the Wayback Machine .
തൊടുപുഴ ബ്ലോക്ക് പഞ്ചായത്ത്
ഇടുക്കി ജില്ലയിലെ തൊടുപുഴ താലൂക്കിൽ സ്ഥിതി ചെയ്യുന്ന ബ്ളോക്ക് പഞ്ചായത്താണ് തൊടുപുഴ ബ്ലോക്ക് പഞ്ചായത്ത് .
12 ഡിവിഷനുകൾ ഉള്ള ഈ ബ്ലോക്ക് പഞ്ചായത്തിൽ കുമാരമംഗലം , മുട്ടം , ഇടവെട്ടി , കരിങ്കുന്നം , മണക്കാട് , പുറപ്പുഴ എന്നീ ആറു ഗ്രാമപഞ്ചായത്തുകൾ ഉൾപ്പെടുന്നു.
130.05 ചതുരശ്രകിലോമീറ്റർ വിസ്തൃതിയുള്ള ഈ ബ്ലോക്ക് പഞ്ചായത്ത് 1958 ജൂൺ 12 നാണ് രൂപീകൃതമായത്.
അതിരുകൾ വടക്ക് - എറണാകുളം ജില്ല കിഴക്ക് - ഇളംദേശം ബ്ളോക്ക് പഞ്ചായത്ത് തെക്ക് - കോട്ടയം ജില്ല പടിഞ്ഞാറ് - എറണാകുളം ജില്ല പൊതുവിവരങ്ങൾ
പൊതുവിവരങ്ങൾ:- 2001 ലെ ജനസംഖ്യാ കണക്കെടുപ്പനുസരിച്ച് : ജില്ല ഇടുക്കി ബ്ലോക്ക് തൊടുപുഴ വിസ്തീർണ്ണം 130.05 ഡിവിഷനുകളുടെ എണ്ണം 12 ജനസംഖ്യ 71316 പുരുഷൻമാർ 35983 സ്ത്രീകൾ 35333 ജനസാന്ദ്രത 548 സ്ത്രീ : പുരുഷ അനുപാതം 982 മൊത്തം സാക്ഷരത 94 സാക്ഷരത (പുരുഷൻമാർ) 96 സാക്ഷരത (സ്ത്രീകൾ) 92
തൊടുപുഴ വാസന്തി ഇംഗ്ലീഷ് വിലാസം https://ml.wikipedia.org/wiki/Thodupuzha_Vasanthi
ഒരു മലയാളചലച്ചിത്ര അഭിനേത്രിയായിരുന്നു പി. വാസന്തി എന്ന തൊടുപുഴ വാസന്തി .
450-ലധികം ചലച്ചിത്രങ്ങളിൽ വാസന്തി അഭിനയിച്ചിട്ടുണ്ട്.
കൂടാതെ 16-ഓളം ടെലിവിഷൻ പരമ്പരകളിലും 100 ലധികം നാടകങ്ങളിലും വേഷമിട്ടു.
നാടകാഭിനയത്തിന് സംസ്ഥാന സർക്കാരിന്റെ പുരസ്ക്കാരവും ഫിലിം ക്രിട്ടിക്സ് അവാർഡും ലഭിച്ചിട്ടുണ്ട്.
ഇടുക്കി ജില്ലയിലെ തൊടുപുഴക്കടുത്ത് മണക്കാട് എന്ന ഗ്രാമത്തിലാണ് വാസന്തി ജനിച്ചത്.
പിതാവ് കെ. ആർ. രാമകൃഷ്ണൻ നായർ നാടക നടനും മാതാവ് പി. പങ്കജാക്ഷി അമ്മ തിരുവാതിരക്കളിയുടെ ആശാട്ടിയുമായിരുന്നു.
വാസന്തിയുടെ പിതാവ് ‘ജയ്ഭാരത്’ എന്ന പേരിൽ ബാലെ ട്രൂപ്പ് നടത്തിയിരുന്നു.
പതിനാറാം വയസ്സിൽ വാസന്തി ഉദയായുടെ ‘ധർമ്മക്ഷേത്രേ കുരുക്ഷേത്രേ’യിൽ ഒരു നൃത്തം അവതരിപ്പിച്ചു.
അടൂർ ഭാവാനിക്കൊപ്പം നാടക ട്രൂപ്പിൽ ചേർന്നു.
‘പീനൽകോഡ്’ എന്ന നാടകത്തിൽ അഭിനയിക്കവെ അടൂർ ഭവാനിയാണ് തൊടുപുഴ വാസന്തി എന്ന പേരു വിളിച്ചത്.
‘ എന്റെ നീലാകാശം ’ എന്ന സിനിമയിലൂടെ ആദ്യമായി ക്യാരക്‌ടർ വേഷം ലഭിച്ചു.
അതിൽ നല്ല വേഷമായിരുന്നിട്ടും വാസന്തിക്ക് കൂടുതൽ വേഷങ്ങൾ ലഭിച്ചില്ല.
വീണ്ടും നാടകലോകത്തേക്ക് മടങ്ങിയ വാസന്തി, കേരളത്തിലെ പല നാടക ട്രൂപ്പുകളിൽ അഭിനയിച്ചു.
അതിനിടയിൽ റേഡിയോ നാടക രംഗത്തും അവർ സജീവമായിരുന്നു.
ആ കാലത്ത് ഒ. മാധവനുമായുള്ള വാസന്തിയുടെ ശബ്ദസാമ്യം കൗതുകകരമായ ഒരു കാര്യമായിരുന്നു.
കെ.ജി ജോർജ്ജിന്റെ ' യവനിക ', അതിലെ രാജമ്മ എന്ന കഥാപാത്രം ശ്രദ്ധിക്കപ്പെട്ടതോടെ ഒട്ടേറെ വേഷങ്ങൾ വാസന്തിയെ തേടിയെത്തി.
ആലോലം , കാര്യം നിസ്സാരം , ഗോഡ് ഫാദർ , നവംബറിന്റെ നഷ്ടം തുടങ്ങിയ ചിത്രങ്ങളിൽ ശ്രദ്ധേയ വേഷങ്ങൾ ചെയ്തു.
ഭരതൻ , പത്മരാജൻ , ജോഷി , ഹരിഹരൻ , പി ജി വിശ്വംഭരൻ തുടങ്ങി ഒട്ടു മിക്ക സംവിധായകരുടേയും ചിത്രങ്ങളിൽ അവർ അഭിനയിച്ചു.
1976 മുതൽ സിനിമയിൽ സജീവമായ വാസന്തി, നാനൂറോളം ചിത്രങ്ങളിൽ ചെറുതും വലുതുമായ കഥാപാത്രങ്ങളെ അവതരിപ്പിച്ചു.
തൊടുപുഴ വാസന്തിയെ തേടി സംസഥാന സർക്കാരിന്റെ പുരസ്കാരം എത്തിയത് കേരള സംഗീത നാടക അക്കാദമി വഴി നാടക രംഗത്തെ സംഭാവനകൾക്കായിരുന്നു. 'വരമണി നാട്യാലയം' എന്ന നൃത്ത വിദ്യാലയം നടത്തിയിരുന്നു.
പ്രമേഹം മൂർച്ഛിച്ചതിനെ തുടർന്നു 2017 ഓഗസ്റ്റ് 17-ന് കോട്ടയത്തെ ഒരു സ്വകാര്യ ആശുപത്രിയിൽ വച്ചു വാസന്തിയുടെ വലതുകാൽ മുറിച്ചു മാറ്റി.
രജീന്ദ്രനാണ് ഭർത്താവ്, 2010 ഓഗസ്റ്റിൽ കാൻസർ രോഗം മൂലം ഇദ്ദേഹം മരണടഞ്ഞു.
പ്രമേഹത്തോടൊപ്പം അർബുദവും ബാധിച്ചിരുന്ന വാസന്തി 2017 നവംബർ 28-ന് പുലർച്ചെ മൂന്നുമണിയോടെ തൊടുപുഴയിലെ ഒരു സ്വകാര്യ ആശുപത്രിയിൽ വച്ച് അന്തരിച്ചു.
ചലച്ചിത്രങ്ങൾ മോചനം (1979)    സംവിധാനം : തോപ്പിൽ ഭാസി അഭിനേതാക്കൾ : ജയൻ , ജയഭാരതി , സുകുമാരൻ , ഉണ്ണിമേരി എന്റെ നീലാകാശം (1979)   സംവിധാനം : തോപ്പിൽ ഭാസി അഭിനേതാക്കൾ : ശോഭ , സുകുമാരൻ തീക്കടൽ (1980)    സംവിധാനം : അപ്പച്ചൻ (നവോദയ)    അഭിനേതാക്കൾ : പ്രേം നസീർ , മധു , ശ്രീവിദ്യ , സുകുമാരൻ , രൂപ കക്ക (1982)    സംവിധാനം : പി എൻ സുന്ദരം    അഭിനേതാക്കൾ : രോഹിണി , കക്ക രവി, രഘുവരൻ യവനിക (1982)    സംവിധാനം : കെ ജി ജോർജ്ജ്    അഭിനേതാക്കൾ : മമ്മൂട്ടി , വേണു നാഗവള്ളി , ഭരത് ഗോപി , ജലജ ആലോലം (1982)    സംവിധാനം : മോഹൻ    അഭിനേതാക്കൾ : നെടുമുടി വേണു , ഭരത് ഗോപി , കെ ആർ വിജയ അവലംബം
തൊടുപുഴയാർ ഇംഗ്ലീഷ് വിലാസം https://ml.wikipedia.org/wiki/Thodupuzha_river തൊടുപുഴയാർ.
പട്ടണത്തിനു കുറുകേയുള്ള പാലം കാണാം
തൊടുപുഴയാർ ഉത്ഭവിക്കുന്നത് ഇടുക്കി ജില്ലയിലെ തൊടുപുഴ താലൂക്കിൽ നിന്നാണ്.
ഈ നദി മൂവാറ്റുപുഴയാറിൽ സംഗമിക്കുന്നു.
വേനൽക്കാലത്തും വറ്റാത്ത നദികളിലൊന്നാണ് തൊടുപുഴയാർ .
ഇടുക്കി ജലവൈദ്യുത പദ്ധതിയിൽ നിന്ന് പുറത്തേക്കൊഴുകുന്ന വെള്ളം ഈ നദിയിലാണ് എത്തിച്ചേരുന്നത് എന്നതാണ് അതിനു കാരണം.
തൊടുപുഴ പട്ടണത്തിന്റെ ഹൃദയഭാഗത്തുകൂടിയാണ് ഈ നദി ഒഴുകുന്നത്.
തൊടുപുഴ എന്ന പേര് ‘തോട്’ (കനാൽ) എന്നും ‘പുഴ’ (നദി) എന്നുമുള്ള രണ്ട് വാക്കുകളിൽ നിന്നും ഉത്ഭവിച്ചതായി പറയപ്പെടുന്നു.
ഇവിടെ ഒഴുകിയിരുന്ന ഒരു കനാൽ ഒടുവിൽ നഗരമദ്ധ്യത്തിലൂടെ ഒഴുകുന്ന നദിയായി മാറിയെന്നാണ് അഭ്യൂഹം.
‘തൊടു’ (തൊടുക) എന്നും ‘പുഴ’ (പുഴ) എന്നുമുള്ള രണ്ടു വാക്കുകൾ, ഈ നഗരം പുഴയെ തൊടുന്നു എന്ന രീതിയിൽ രൂപാന്തരം പ്രാപിച്ചതായും അഭ്യൂഹങ്ങളുണ്ട്.
അവലംബം ഇതും കാണുക ഇടുക്കി ജില്ല Thodupuzha River എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തൊടീൽ
കേരളത്തിൽ ഒരു കാലഘട്ടത്തിൽ നില നിന്നിരുന്ന അയിത്തം എന്ന അനാചാരങ്ങളിൽ സ്ത്രീയെ സംബന്ധിക്കുന്ന ഒന്നാണ് തൊടീൽ .
ഇത് ആർത്തവുമായി ബന്ധപ്പെട്ട ഒരു അനാചാരമാണ്.
ഇന്ന് തൊടീൽ കേരളീയ സമൂഹത്തിൽ നിന്ന് അപ്രത്യക്ഷമായി എങ്കിലും അതിന്റെ നിഴലുകൾ ക്ഷേത്രങ്ങളിലൂടെയും മറ്റും ദൃശ്യമാണ്.
സ്ത്രീ സ്വയം അശുദ്ധയാണ് എന്ന് കരുതുന്നിടത്തോളം ഈ ആചാരം സമൂഹത്തിൽ പരോക്ഷമായെങ്കിലും നിഴലിക്കും എന്ന് സാമൂഹ്യകാരന്മാർ അഭിപ്രായപ്പെടുന്നു
ആർത്തവകാലത്ത് സ്ത്രീകൾ മക്കളെപ്പോലും തൊടാൻ പാടില്ല.
തൊട്ടാൽ മക്കൾക്കും ഭർത്താവിനും അയിത്തം സംഭവിക്കുന്നു.
അവൾ വീടിനകത്ത് കയറാനോ ഭക്ഷണം പാകം ചെയ്യാനോ അർഹയല്ല.
ഇക്കാലമത്രയും പ്രത്യേക മുറിയിൽ താമസിക്കേണ്ടതാണ്.
മറ്റുള്ളവരുമായി ഇടപഴകാൻ നിരോധനം ഉള്ളതിനാൽ ക്ഷേത്രത്തിൽ പോകാനോ മറ്റും സവർണ്ണരായ സ്ത്രീകൾക്കു പോലും കഴിയുമായിരുന്നില്ല.
ക്ഷേത്ര പ്രവേശനം നിഷിദ്ധമായിരുന്ന കീഴ് ജാതിക്കാർക്ക് പല വിധത്തിലുള്ള തൊടീൽ അയിത്തം അതത് ജാതി സമൂഹങ്ങൾ തന്നെ കല്പിച്ചിരുന്നു.
ആര്യാധിനിവേശത്തിനു ശേഷം കേരളത്തിൽ ചാതുർ വർണ്ണ്യവ്യവസ്ഥ നിലവിൽ വന്നതോടെ തൊടീൽ അയിത്താചാരമായിത്തീർന്നു.
എന്നാൽ അതിനു മുൻപുള്ള ചരിത്രം മറ്റൊരു ചിത്രമാണ് തരുന്നത്.
തീണ്ടാരി അഥവാ ആർത്തവധാരിണിയായ സ്ത്രീയെ മാതൃത്വത്തിന്റെ കേരളത്തിൽ കണ്ടിരുന്നു.
ദ്രാവിഡരുടെ ഇടയിൽ ഒരു പെൺകുട്ടി ഋതുമതിയാവുന്നത് ആഘോഷമാണ്.
അത് ഇന്നും പലയിടങ്ങളിലും നടന്നു വരുന്നതായി കാണാം.
എന്നാൽ ബ്രാഹ്മണീക ഹിന്ദുമത ഉടലെടുത്തതോടെ ബ്രാഹ്മണരുടെ പല ആചാരങ്ങളും അനുഷ്ഠാനങ്ങളും തനതു ആചാരങ്ങളുമായി തദ്ദേശീയരായ ജനങ്ങൾ ഏറ്റെടുത്തു.
തീണ്ടൽ
ഒരു നിശ്ചിത ദൂരപരിധിക്കടുത്തു വരിക എന്നതാണ് തീണ്ടൽ.
ഏറ്റവും ഉയർന്ന ജാതി എന്നു കണക്കാക്കപ്പെട്ടിരുന്ന നമ്പൂതിരിമാർക്ക് അവരിലും താഴ്ന്ന ജാതിയായി കരുതിയിരുന്ന മറ്റു ജാതിക്കാരിൽ നിന്നും പാലിക്കേണ്ട ദൂരമാണ് തീണ്ട് അഥവാ തീണ്ടാപ്പാട്.
ഇതേ വ്യവസ്ഥകൾ തന്നെ മറ്റു ജാതിക്കാരും അവരിലും താഴ്ന്ന ജാതി എന്നു കരുതിയിരുന്നവരിൽ നിന്നും പാലിക്കേണ്ടതായിരുന്നു.
പലർക്കും പല ദൂര വ്യവസ്ഥകൾ ഉണ്ടായിരുന്നു.
ആധുനിക കേരളത്തിൽ
തൊടീൽ അതിന്റെ പൂർണ്ണ രൂപത്തിൽ കേരളത്തിലെ ഹിന്ദുസമുദായങ്ങളിൽ നിന്ന് അപ്രത്യക്ഷമായിട്ടുണ്ട്.
എങ്കിലും ചില ആദിവാസി സമൂഹങ്ങൾക്കിടയിൽ ഈ അനാചാരം നില നിൽകുന്നു.
ക്ഷേത്രത്തിൽ പോകുന്നതിൽ നിന്ന് ഒഴിഞ്ഞു നിൽകുക എന്ന നിലയിലേക്ക് മറ്റു സമൂഹങ്ങൾ മാറിയിട്ടുണ്ട്.
തൊടുപുഴ നഗരസഭ ഇംഗ്ലീഷ് വിലാസം https://ml.wikipedia.org/wiki/Thodupuzha
9°54′00″N 76°43′01″E ﻿ / ﻿ 9.9000°N 76.7170°E ﻿ / 9.9000; 76.7170 തൊടുപുഴ നഗരം
കേരളത്തിലെ ഇടുക്കി ജില്ലയിലെ നഗരസഭയാണ് തൊടുപുഴ നഗരസഭ .
ജില്ല ആസ്ഥാനം പൈനാവാണെങ്കിലും .
2015 ജനുവരി 14 വരെ ജില്ലയിലെ ഏക നഗരസഭയായിരുന്നു തൊടുപുഴ.
2015ൽ കട്ടപ്പന നഗരസഭ രൂപവത്കരിച്ചപ്പോൾ ആ പദവി നഷ്ടമായി.
അതിരുകൾ വടക്ക് - കുമാരമംഗലം ഗ്രാമപഞ്ചായത്ത് കിഴക്ക് - കരിമണ്ണൂർ ഗ്രാമപഞ്ചായത്ത് തെക്ക് - കരിങ്കുന്നം ഗ്രാമപഞ്ചായത്ത് പടിഞ്ഞാറ് - പുറപ്പുഴ_ഗ്രാമപഞ്ചായത്ത് , മണക്കാട് , മണത്തൂർ പഞ്ചായത്ത് ജലസ്രോതസ്സുകൾ
ഇടുക്കി ജലവൈദ്യുതപദ്ധതിയിൽ നിന്നും മൂലമറ്റം പവർഹൗസ് വഴി പുറന്തള്ളുന്ന ജലമൊഴുകുന്ന തൊടുപുഴയാറാണ് നഗരസഭയുടെ പ്രധാന ജലസ്രോതസ്സ്.
ഇത് കൃഷി, ഗാർഹികം തുടങ്ങി എല്ലാ ആവശ്യങ്ങൾക്കും ഉപയോഗിക്കുന്നു.
ക്ഷേത്രങ്ങൾ തൊടുപുഴ ശ്രീകൃഷ്ണസ്വാമി ക്ഷേത്രം കാഞ്ഞിരമറ്റം മഹാദേവ ക്ഷേത്രം കാരിക്കോട് ശ്രീ ഭഗവതി ക്ഷേത്രം നടയിൽക്കാവ് ഭഗവതി ക്ഷേത്രം മണക്കാട് നരസിഹസ്വാമി ക്ഷേത്രം ആനക്കൂട് മുല്ലയ്ക്കൽ ശ്രീ ധർമ്മശാസ്താ   ദേവീ ക്ഷേത്രം
ക്രിസ്ത്യൻ ദേവാലയങ്ങൾ സെന്റ് ജോർജ്ജ് ദേവാലയം ചുങ്കം സെന്റ് മേരീസ് ഫോറോനാ ചർച്ച് സെന്റ് മൈക്കിൾസ് ചർച്ച്
മുസ്ലിം പള്ളികൾ നൈനാർ പള്ളി പഴയരി ജുമാമസ്ജിദ് പൊതുവിവരങ്ങൾ
2001-ലെ ജനസംഖ്യാ കണക്കെടുപ്പനുസരിച്ച്: ജില്ല ഇടുക്കി വിസ്തീർണ്ണം 35.43 ച.
മി വാർഡുകളുടെ എണ്ണം 35 ജനസംഖ്യ 46226 പുരുഷന്മാർ 22826 സ്ത്രീകൾ‍ 23400 ജനസാന്ദ്രത 1148 സ്ത്രീ:പുരുഷ അനുപാതം 1023 മൊത്തം സാക്ഷരത 92 സാക്ഷരത (പുരുഷന്മാർ ) 95 സാക്ഷരത (സ്ത്രീകൾ ) 89
ജലോത്സവം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Jalothsavam_(film)
സിബി മലയിലിന്റെ സംവിധാനത്തിൽ കുഞ്ചാക്കോ ബോബൻ , നെടുമുടി വേണു , നവ്യ നായർ എന്നിവർ പ്രധാനവേഷങ്ങളിൽ അഭിനയിച്ച് 2004-ൽ പുറത്തിറങ്ങിയ ഒരു മലയാളചലച്ചിത്രമാണ് ജലോത്സവം .
ഗ്രേറ്റ് മൂവി എന്റർടൈൻ‌മെന്റിന്റെ ബാനറിൽ ശ്യാം ജയൻ , എൽ. ഗോപകുമാർ എന്നിവർ നിർമ്മിച്ച ഈ ചിത്രം സ്വാമി ഫിലിംസ് ആണ് വിതരണം ചെയ്തത്.
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് എം. സിന്ധുരാജ് ആണ്.
അഭിനേതാക്കൾ കുഞ്ചാക്കോ ബോബൻ – ആലയ്ക്കൽ ചന്ദ്രൻ നെടുമുടി വേണു – ആലയ്ക്കൽ ഗോവിന്ദൻ ജഗതി ശ്രീകുമാർ – പൊന്നപ്പൻ ജഗദീഷ് റിയാസ് ഖാൻ – ജോസ് തിരുവല്ല ജോൺസൺ മച്ചാൻ വർഗീസ് പൊന്നപ്ര അപ്പച്ചൻ കെ.പി.എ.സി. സാബു നവ്യ നായർ – ഗീത സുജാത – ഭാനുമതി ഗീതസലാം വിജയകുമാരി – പാപ്പിയമ്മ സംഗീതം
ബിയാർ പ്രസാദ് , വയലാർ ശരത്ചന്ദ്രവർമ്മ , സുരേഷ് മാധവ് , വരുൺ ജെ. തിലക് എനിവർ എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് അൽഫോൻസ് ജോസഫ് ആണ്.
പശ്ചാത്തലസംഗീതം ചെയ്തിരിക്കുന്നത് ജോൺസൺ .
ഗാനങ്ങൾ വിപണനം ചെയ്തത് മീഡിയ ക്യാറ്റ് .
ഗാനങ്ങൾ കേരനിരകളാടും – പി. ജയചന്ദ്രൻ കണ്ണീരിന്റെ (വാവേ വാവാവോ) – ജി. വേണുഗോപാൽ (ഗാനരചന – വയലാർ ശരത്ചന്ദ്രവർമ്മ ) മിഴിയിലെ നാണം – പി. ജയചന്ദ്രൻ , സുജാത മോഹൻ (ഗാനരചന – വയലാർ ശരത്ചന്ദ്രവർമ്മ ) താരകപ്പൊടി – എം.ജി. ശ്രീകുമാർ , കോറസ് കണ്ണീരിന്റെ – ജ്യോത്സ്ന (ഗാനരചന – വയലാർ ശരത്ചന്ദ്രവർമ്മ ) മനസ്സിൽ – വരുൺ ജെ. തിലക് , സംഗീത മോഹൻ (ഗാനരചന – വരുൺ ജെ. തിലക് ) മഴ മഞ്ഞിൻ പുലരി – ഫ്രാങ്കോ (ഗാനരചന – സുരേഷ് മാധവ് ) കുളിരില്ലം വാഴും – കെ.ജെ. യേശുദാസ് , കെ.എസ്. ചിത്ര അണിയറ പ്രവർത്തകർ ഛായാഗ്രഹണം: വേണു ഗോപാൽ ചിത്രസം‌യോജനം: എൽ. ഭൂമിനാഥൻ കല: ബോബൻ ചമയം: സലീം കടയ്ക്കൽ വസ്ത്രാലങ്കാരം: വേലായുധൻ കീഴില്ലം നൃത്തം: ശാന്തി പരസ്യകല: റഹ്‌മാൻ ഡിസൈൻ ലാബ്: പ്രസാദ് കളർ ലാബ് നിശ്ചല ഛായാഗ്രഹണം: സൂര്യ പീറ്റർ എഫക്റ്റ്സ്: മുരുകേഷ് ശബ്ദലേഖനം: എൻ. ഹരികുമാർ ഡി.ടി.എസ്. മിക്സിങ്ങ്: ചിത്രാഞ്ജലി നിർമ്മാണ നിയന്ത്രണം: കെ. മോഹനൻ നിർമ്മാണ നിർവ്വഹണം: സേതു അടൂർ അസോസിയേറ്റ് കാമറാമാൻ: സന്തോഷ് ലാൽ അസോസിയേറ്റ് ഡയറൿടർ: ഗിരീഷ് മാരാർ പുറത്തേക്കുള്ള കണ്ണികൾ ജലോത്സവം ഇന്റർനെറ്റ് മൂവി ഡാറ്റാബേസിൽ ജലോത്സവം – മലയാളസംഗീതം.
ജല്ലിക്കട്ട് ജല്ലിക്കെട്ട് : തമിഴ്നാട്ടിലെ ഒരു പരമ്പരാഗത കാളപോർ ജല്ലിക്കട്ട് (ചലച്ചിത്രം) : ലിജോ ജോസ് പെല്ലിശ്ശേരി സംവിധാനം ചെയ്ത് 2019ൽ പുറത്തിറങ്ങിയ ഒരു മലയാള ചലച്ചിത്രം
ജല്ലിക്കെട്ട് ഇംഗ്ലീഷ് വിലാസം https://ml.wikipedia.org/wiki/Jallikattu ജല്ലിക്കെട്ട്
പരമ്പരാഗതമായി തമിഴ്നാട്ടിലെ ജനങ്ങൾ കൊണ്ടാടുന്ന ഒരു വിനോദമാണ് ജല്ലിക്കെട്ട് .
തമിഴ്നാട്ടിലെ വിവിധ സ്ഥലങ്ങളിൽ പൊങ്കൽ നാളുകളിലാണ് ഈ വിനോദം അരങ്ങേറുന്നത്.
നാല് ദിവസം കൊണ്ടാടുന്ന പൊങ്കൽ ഉത്സവത്തിലെ മാട്ടുപൊങ്കൽ നാളിലാണ് ഈ വിനോദം അരങ്ങേറുന്നത്.
മധുരയ് ‌ക്കു സമീപമുള്ള അലങ്കാനല്ലൂരാണ് ജല്ലിക്കെട്ടിന് ഏറ്റവും പ്രശസ്‌തിയാർജിച്ച സ്ഥലം.
ഇത് ഏറുതഴുവൽ എന്നും അറിയപ്പെടുന്നു.
ചരിത്രം ചിത്രീകരണം മുഴുവനായ ചിത്രം പെത്ത നായ്ക്കൻ പാളയത്തിൽ നിന്നും കണ്ടെടുത്ത കൽവെട്ടുകൾ
ജല്ലിക്കെട്ടിന്റെ ഉദ്‌ഭവകാലഘട്ടത്തെക്കുറിച്ച്‌ വ്യക്തമായ വിവരങ്ങൾ ലഭ്യമല്ല.
തമിഴ്‌നാട്ടിലെ വിവിധ സ്ഥലങ്ങളിൽ നിന്നു കണ്ടെത്തിയ പ്രാചീന ഗുഹാചിത്രങ്ങളിൽ ജല്ലിക്കെട്ടിന്‌ സമാനമായ രംഗങ്ങൾ ചിത്രീകരിക്കപ്പെട്ടിട്ടുണ്ട്‌.
ഇവയുടെ കാലപ്പഴക്കം നിർണയിച്ചതിൽ നിന്ന്‌ ജല്ലിക്കെട്ടിന്‌ ഏതാണ്ട്‌ 3500 വർഷത്തിനുമേൽ പഴക്കമുണ്ടെന്നു കരുതപ്പെടുന്നു.
നീലഗിരി ജില്ലയിലെ കരിക്കിയൂർ ഗ്രാമത്തിലാണ്‌ ഏറ്റവും പഴക്കമുള്ള ജല്ലിക്കെട്ടു ചിത്രങ്ങൾ കണ്ടെത്തിയത്‌.
മൺപാത്ര നിർമ്മാണത്തിന്‌ ഉപയോഗിക്കുന്ന ശുദ്ധമായ കളിമണ്ണും കാവിമണ്ണും ചേർത്തു തയ്യാറാക്കിയ വർണങ്ങളാണ്‌ ഗുഹാചിത്രങ്ങൾ വരയ്‌ക്കാൻ ഉപയോഗിച്ചിരുന്നത്.